
הכנסת העשרים
מושב רביעי
<פרוטוקול מס' 570>
מישיבת ועדת העבודה, הרווחה והבריאות
יום שני, ט"ז בתמוז התשע"ז (10 ביולי 2017), שעה 11:00
<סדר היום:>
הצעת חוק חופשה שנתית (תיקון מס' 17) (חופשה ביום שמתקיימות בו בחירות מקדימות

במפלגה שבה העובד חבר), התשע"ז-2017 (פ/4244/20)(כ/713) של חה"כ יואב קיש, דוד ביטן
נכחו:

<חברי הוועדה:> 
אלי אלאלוף – היו"ר
עבדאללה אבו מערוף

ישראל אייכלר

מאיר כהן

מיכאל מלכיאלי

חברי הכנסת:
דוד ביטן

איימן עודה

יואב קיש
<מוזמנים:> 
	איה דביר
	–
	משרד המשפטים

	מאיה טאוסיג
	–
	עוזרת משפטית, משרד העבודה, הרווחה והשירותים החברתיים

	רבקה ורבנר
	–
	סגנית הממונה הראשי על יחסי עבודה, משרד העבודה, הרווחה והשירותים החברתיים

	אור רוזנמן
	–
	משרד העבודה והרווחה

	אורלי ישי-גנץ
	–
	עו"ד בלשכה המשפטית, משרד האוצר

	ביאן ותד
	–
	רפרנטית תעסוקה באג"ת, משרד האוצר


	גונן גומלסקי
	–
	עו"ד ברשות החברות הממשלתיות, משרד האוצר

	בשארה אלי
	–
	נציבות שרות המדינה

	רות זיני
	–
	מתמחה, נציבות שירות המדינה

	דין ליבנה
	–
	היועץ המשפטי, ועדת הבחירות המרכזית

	עירית ורונין
	–
	ממונה על תנאי שירות, המרכז לשלטון מקומי

	רעות קינן
	–
	סמנכ"לית קשרי ממשל ורגולציה, התאחדות התעשיינים

	מיכל וקסמן-חילי
	–
	ראש אגף עבודה, התאחדות התעשיינים

	מוריה ברבי
	–
	רפרנטית דיני עבודה, התאחדות התעשיינים

	רועי כהן
	–
	מנהלת קשרי ממשל, להב - לשכת ארגוני העצמאים והעסקים בישראל

	לילי לאה בורוכוב
	–
	מנהלת קשרי ממשל, להב - לשכת ארגוני העצמאים והעסקים בישראל


<ייעוץ משפטי:>
נעה בן שבת
<מ"מ מנהל/ת הוועדה:>
אתי שבתאי
<רישום פרלמנטרי:>
אתי בן שמחון
<הצעת חוק חופשה שנתית (תיקון מס' 17), (חופשה ביום שמתקיימות בו בחירות מקדימות במפלגה שבה העובד חבר), התשע"ז-2017 של חבר הכנסת יואב קיש, דוד ביטן>
<היו"ר אלי אלאלוף:>
שלום לכולם, אני מתכבד לפתוח את ועדת העבודה, הרווחה והבריאות. היום ה-10 ליולי 2017, ט"ז בתמוז התשע"ז. הנושא: הצעת חוק חופשה שנתית (תיקון מס' 17).
<נעה בן שבת:>
קריאה שנייה ושלישית. 
זה הנוסח של הקריאה הראשונה, אנחנו עכשיו מכינים לקריאה שנייה ושלישית. אנחנו נתחיל לדון בנוסח הזה. היה לנו איזשהו סיכום שהסתמן והוא באמת הופץ כנוסח לדיון, אבל בינתיים היו שינויים מכל מיני הסכמות.

<מאיר כהן (יש עתיד):>
את ההסתייגויות אני כתבתי על מה שאתם פרסמתם.

<נעה בן שבת:>
כן, אבל אני מניחה שההסתייגויות הן חלות בין כך או כך.

<היו"ר אלי אלאלוף:>
הצעת חוק של חבר הכנסת יואב קיש ודוד ביטן. 

<נעה בן שבת:>
אדוני, הצעת החוק הציעה לקבוע חצי יום חופשה, לקבוע בתוספת לחוק חופשה שנתית חצי יום חופשה ביום הפריימריז של העובד. לגבי אותו חצי יום, כך קבע הצעת החוק בקריאה הראשונה לגבי אותו יום, אפשר יהיה למסור הודעה רק 14 ימים מראש בניגוד לימים אחרים שמניעים בתוספת, ונקבעו גם הוראות לעניין שמירת סודיות של המעסיק לגבי הנתונים, מכיוון שאנחנו פה מכניסים מידע שהוא מידע שאסור להפלות בגינו ועילות אחרות שאסור להפלות בגינן, אנחנו אוסרים על המעסיק לבקש מידע בנושא הזה. פה אנחנו בעצם מציעים מנגנון שמאפשר למעביד לקבל את המידע הזה.
מבהירים שיום הבחירות שבהן בו מדובר, זה יום בחירות מקדימות – בחירת מועמדי המפלגה לתפקיד יושב-ראש המפלגה, או חבר הכנסת, אלה התפקידים. בחירות כאלה יכולות להתקיים, למעשה, יכולות להיות בחירות גם בנפרד ליושב-ראש המפלגה, ובנפרד לנושא של חברי הכנסת, ויכולות להיות גם עם שני סיבובים, ואין חוקיות, בעצם המפלגה מחליטה על אותו יום של בחירות מקדימות.
שמענו התנגדות של משרד האוצר.

<יואב קיש (הליכוד):>
אני גם רוצה להגיד עוד משהו אם אפשר.

אני רוצה להתייחס לנושא שעלה פה בישיבה הקודמת לגבי החצי יום שהיה אתו קושי. אני עשיתי מספר שיחות ובדקתי, והכיוון שאני הייתי מציע – להוריד את החצי יום, שזה מצד אחד יפתור כאילו מקומות שבהם קשה לתת ולנתח את החצי יום, ומצד שני, להוסיף או חלק של יום, כאשר איך עושים חלק של יום? ברוב המקומות פשוט באים עם הכרטיס. מעבירים את הכרטיס שיצאת החוצה, ומעבירים את הכרטיס שחזרת מהעבודה, ובעניין הזה זה עובד הכי מדויק שיכול להיות, חוסך את העניין של הגדרה של חצי יום שהיא יכולה להיות בעייתית, אבל מאפשר גמישות עדיין גם לעובד להגיע לזמנים שהוא צריך בשביל להצביע, וגם למעסיק לדעת בדיוק את הזמנים שבהם העובד לא היה בתפקיד.
<היו"ר אלי אלאלוף:>
מבחינה טכנית זה נכון.

<יואב קיש (הליכוד):>
עם כרטיס, נכון. נגיד חס וחלילה אשתך קוראת לך לבוא הביתה מאיזושהי סיבה, קרה משהו, אתה מוציא את הכרטיס, הולך, מטפל, חוזר ונגמר הסיפור. 

<היו"ר אלי אלאלוף:>
מבחינת ביטוח העובד ברגע שהוא יוצא, האם הוא - - -

<יואב קיש (הליכוד):>
הוא יצא זה על חשבון.

<היו"ר אלי אלאלוף:>
אם יקרה לו חס וחלילה משהו?

<יואב קיש (הליכוד):>
זה כמו שהוא בדרך לעבודה ומהעבודה בכל ההגעה שלו – אני לא רואה משהו שונה.
<נעה בן שבת:>
למרות שאני לא בטוחה שהדרך שלו לבחירות תיחשב לא בהכרח, אני לא יכולה לקבוע, אבל אני לא בטוחה שהיא תיחשב כנסיעה מהעבודה או בחזרה לעבודה.
<יואב קיש (הליכוד):>
זה בחירתו לצאת לחופש הזה, וזה כמו שהוא בערב נוסע – אם הוא בחר לצאת, הוא בחר לצאת. אני לא יודע להגיד לך את התשובה באמת לשאלה שלך, אבל זו בחירה שלו.

<היו"ר אלי אלאלוף:>
אני מבקש שתבדקו את זה. אם הוא יוצא בבחירתו, אם אתם יודעים את התשובה, מה טוב, ואם לא אני בעד שתבדקו את זה.
<יואב קיש (הליכוד):>
אם עכשיו אתה רוצה לצאת לבן שלך, אתה צריך לקחת אותו לאיזשהו מקום, לא יודע מה, אתה מעביר כרטיס, הולך, לוקח את הבן שלך, מסדר וחוזר. מה המצב עם הביטוח אז? 

<אור רוזנמן:>
הכוונה שלי על חשבון ימי החופשה אותו זמן העדרות?

<היו"ר אלי אלאלוף:>
לא. 
<אור רוזנמן:>
רק לאפשר היעדרות? אנחנו פשוט מנסים להבין את הצעת החוק של המציע. המטרה היא לאפשר לעובד להיעדר מעבודתו על חשבונו של העובד עצמו.

<יואב קיש (הליכוד):>
בדיוק. 

<נעה בן שבת:>
אנחנו בכלל לא נמצאים בתוך המסגרת של יום חופשה, אבל אנחנו רק רוצים ליצור בעצם זכות של העובד להעדר ביום הזה. יש מגבלה אם אתם רוצים להגיד שהוא מוגבל, שהוא לא יכול להיעדר, או שהוא יכול, אם יש פריימריז במפלגה שלו הוא יכול להיעדר.
<יואב קיש (הליכוד):>
אז אם הוא רוצה יום, הוא יבקש יום חופש כפי שהגדרנו פה. אם הוא רואה שהוא לא רוצה יום חופש, ורוצה להיעדר כמו שהגדרנו עכשיו, שיהיה לו את האפשרות, ואז זה פותר לי את החצי יום. אני לא שם את החצי יום, ופתרתי את זה, הקלתי על כל העניין. אם הוא רוצה יום חופש, יש לו את הזכות לקחת יום חופש. אם הוא רוצה להיעדר בשביל שעתיים, שלוש, ארבע, אני לא יודע כמה שהוא רוצה.
<מאיר כהן (יש עתיד):>
הוא יכול לומר למנהל העבודה ולהגיד לו, היום אני לא יכול לקחת את יום החופש. מנהל העבודה לא יכול להגיד לו - - -

<יואב קיש (הליכוד):>
זו בדיוק הבעיה. ההבדל המהותי – זה מהכיוון שיש התנכלות לעובדים ורוצים שלא יילכו להצביע בכוונה, את הדבר הזה אני רוצה למנוע. 

<נעה בן שבת:>
על רקע הדעות הפוליטיות שלהם?

<יואב קיש (הליכוד):>
על רקע הזה שלא רוצים באופן כללי אולי, בין אפילו יכול להיות – אני לא רוצה מעורבות פוליטית, אני לא מאפשר גם פריימריז של העבודה, גם פריימריז של הליכוד, לא רוצה שתצאו, זו בעיה אחת. אני חס וחלילה לא רוצה להיכנס אפילו להתנכלות פוליטית.
הנושא השני – בסופו של דבר, אם אנחנו רוצים לאפשר את הגמישות, אין לי בעיה לנסח את זה בחוק שיהיה כתוב בצורה כמו שאמרנו, או יום חופש אם העובד רוצה, או לא במסגרת חופש, העיקר שהתאפשר לו להצביע שנוכל לממש את הזכות הזו.

<היו"ר אלי אלאלוף:>
יש הבדל פה, אם אתה רוצה שיילך להצביע, אז זה לא יום. אם אתה רוצה שיהיה לו יום, זה אומר שאתה רוצה אותו פעיל. לי לא אכפת גם זה וגם זה. 

האם אתה אומר שיום פריימריז מאפשר לכל אחד?

<יואב קיש (הליכוד):>
לא כל אחד.

<היו"ר אלי אלאלוף:>
כל אחד, מאיפה אתה יודע שאני הצבעתי? אתה לא תחפש אותי. ביום פריימריז עובד יכול להצהיר שהוא הולך להצביע, כך הוא יכול לקחת יום שלם או שעה. זה אומר שזה לא יום שהוא הולך להצביע, כי בשעה ויום לא מצביעים בלבד.
<יואב קיש (הליכוד):>
שעה זה המינימום. אגיד לך, זה לא מדויק. יש מקומות שהם קרובים למקום העבודה. שעה זה נראה לא הגיוני, אני מסכים אתך. אני מניח שזה מינימום שעתיים עד ארבע שעות, זה כאילו הזמן הכי סביר של רוב העובדים. אבל יכול להיות שמישהו הצטרך לעשות את זה בשש שעות, ויכול להיות שמישהו במקרה ייצא לו שעה. לא יודע, אתה צודק. שעתיים לארבע שעות, אני חושב שזה הזמן הסביר לדבר. אם יש איזושהי בעיה, אתה רוצה להגיד מינימום שעתיים, בסדר, תגיד מינימום שעתיים, לא מחפש את זה. אני מחפש לאפשר לו לצאת להצביע. 
<היו"ר אלי אלאלוף:>
אתה גומר את המשפט בזה – להצביע. זאת אומרת, אתה רוצה לאפשר לו להצביע, לא לאפשר לו להיות פעיל. 
<יואב קיש (הליכוד):>
אם הוא יבקש יום חופש, אני חושב שמן הראוי שהוא יקבל. המטרה זה להצביע, זה עיקר הבעיה. אתה שואל אותי נכון. אני חושב שהבעיה נמצאת בעיקר בהצבעה.
<היו"ר אלי אלאלוף:>
אז כל אחד יכול לבוא להגיד, מחר יש פריימריז במפלגה איקס כזאת, אני לוקח יום חופש. 

<איה דביר:>
למעט זה שיש זכות להיות חבר במפלגה אחת.

<נעה בן שבת:>
הוא יכול להחליף מפלגה.

<יואב קיש (הליכוד):>
יש שלושה ימים, אם הוא לוקח על ארבע שנים...

לא, זה לא כמות. אם אנחנו מסתכלים רגע אחד, אנחנו לא מדברים פה על תופעה שכל המשק יהיה משותק, ממש לא, זה אבסורד, אל תיקחו את זה לשם. מדברים על מספר מצומצם של אנשים, שגם אם מישהו ינסה לנצל את זה לרעה, אני לא חושב על נגיד שהוא יכול לבחור את יום החופש שלו ביום אחר – זה מכיסו בסוף, נו באמת, אף אחד פה לא נותן לו מתנה. אז גם זה שהוא בסוף משלם את זה, וגם בסופו של דבר שמדובר על ימים בודדים על ארבע שנים, במקרה היום אנחנו באחד מהם, דרך אגב. 

<איה דביר:>
יומיים בתוך שנה אחת. היו כמה ימי פריימריז השנה רוב הפעמים.
<נעה בן שבת:>
יכול להיות שצריך גם את זה לגדר. להגיד לא יותר מאשר יום במצטבר בשנה. 
<יואב קיש (הליכוד):>
יום בשנה יש לו.

<נעה בן שבת:>
בוא ננסה רגע להבין. אתה מדבר על זכות כמו שעובד ביום שבתון של הבחירות הכלליות עובד יש לו יום שבתון, אז ככה אם העובד הוא חבר מפלגה ויש לו זכות להצביע, אז הוא בעצם מקבל זכות להיעדר באותו יום. אם הוא רוצה, הוא יכול לקחת את זה כחופשה שנתית, ואם הוא לא רוצה הוא יכול לקחת את זה כחל"ת – חופשה ללא תשלום. זה בעצם הזכות שלו, אבל אז אנחנו יוצאים כבר ממסגרת של חופשת ותיק, אנחנו כבר לא מדברים על יום, אנחנו לא מדברים על המסגרת.
<יואב קיש (הליכוד):>
השאלה אם אנחנו בחוק הזה.

<נעה בן שבת:>
יכול להיות שבאמת המקום צריך להיות בחוק המפלגות.

<יואב קיש (הליכוד):>
אם עכשיו החלטנו שאפשר לעשות את זה בחוק המפלגות, אפשר לקחת ולהמשיך עכשיו לקריאה שנייה ושלישית בחוק המפלגות?
<נעה בן שבת:>
כן. זה אותו עיקרון, זה המשך של אותו רעיון. 

<איה דביר:>
שלא יהיה שם יום חופשה מלא. 

<נעה בן שבת:>
העובד זכאי להיעדר. הוא יכול להיעדר חצי יום, הוא יכול להיעדר שעה, והוא יכול להיעדר יום שלם. 

<איה דביר:>
לא, אבל אין זכות משפטית להיעדרות של חצי יום חופשה בחוק היום. 

<נעה בן שבת:>
לא. לא ידובר על חצי יום. הוא זכאי להעדר. משך ההיעדרות יכול להיות שהוא יבוא על חשבון חופשה שנתית, או שמשך ההיעדרות יהיה על חשבון - - -

<יואב קיש (הליכוד):>
גם אם זה מספר שעות?

<היו"ר אלי אלאלוף:>
חבר'ה, יש דבר אחד הצלחתם, זה לבלבל את הפרוטוקוליסט שלנו, היא חדשה, אז תעזרו לה.

<איה דביר:>
אין לנו התנגדות משפטית להצעה הזאת, אבל אנחנו יצאנו מוטרדים מהדיון הקודם מהשאלה איך אנחנו מגינים על שוויון ההזדמנויות של העובד. חצי יום זו שאלה אחת. שאלה שמאוד הטרידה אותנו, זה איך ממעיטים את הסיכון לעובד מפלגה בגלל שדעותיו הפוליטיות גלויות, ההנחה היא - - -
<מאיר כהן (יש עתיד):>
הצעת החוק הזאת לא ממעיטה, היא שמה על השולחן את הדעות שלה.

<איה דביר:>
חשבנו עם יש פתרונות שמגשימים את התכליות של ההסדר, מאפשרים היעדרות מהפריימריז, ולא מחייבים מצד שני לחשוף את הדעות הפוליטיות. חשבנו שאם יש כאלה הם עדיפים בטח בשרות המדינה כפי שהציעו.
<יואב קיש (הליכוד):>
אז מה את מציעה, לא הבנתי?

<איה דביר:>
אנחנו חשבנו וזה קצת נסוג מהדיון שאתם התחלתם פה עכשיו, אבל אני לרגע ארצה להציג את המתווה שחשבנו שהוא נכון יותר. סעיף 6(ב) מדבר גם על ימי התוספת שבתוכם רוצים להוסיף את יום הפריימריז, וגם על יום בחירה אחד נוסף שהוא לבחירת העובד מתוך כל ימי העבודה. חשבנו שאם נציין בתוך סעיף 6(ב) שמותר לעובד לבחור מבין הימים של הבחירה משני הסוגים, גם היום הפתוח, וגם הימים שבתוספת שבהם הפריימריז, לבחור בסך הכול שני חצאי ימים בשנה שהוא יכול להיעדר בהם לפי בחירתו, בתנאי שהוא לא מעוניין לחשוף שהוא מנצל את יום הבחירה למטרה של פריימריז יוכל לצאת בפריימריז, ולא לזקוף את זה לטובת היום הזה.
<יואב קיש (הליכוד):>
אני חושב שהחשש הזה אני מבין אותו, אבל הוא לא המהות. אני חושב שיותר נכון ללכת לכיוון של לאפשר חלק מיום – לא, זה רק חצי, ואם הוא רוצה רק שלוש שעות? הכול עובד בצורה מאוד נוחה היום בכל החברות עם הכרטיס, ואני רוצה לשמור על הגמישות הזאת – עכשיו ניכנס לחצי יום כזה, הוא ייתקע ולא יהיה לו - - -

<היו"ר אלי אלאלוף:>
יש פה איזו בעיה מהותית תתייחס אליה. אני לא במפלגה שיש פריימריז. זה איך עובד מזדהה עם המפלגה מול המעסיק שלו. האם אתה רוצה לפגוע בחשאיות בהצבעה או לא? אני חושב שיש פה ערך עליון, זה החשאיות בהצבעה -  זו הנקודה המרכזית. 
אני במקום העבודה הקודם שלי הייתי מעיף אותך מהעבודה, לא חשוב איזה מפלגה. כי זה היה החוק שקבע בעל הבית שלנו, הוא אמר, אל תביא לי פוליטיקה לפה.

<יואב קיש (הליכוד):>
בסדר, הוא לא מביא לך פוליטיקה, הוא יוצא להצביע. 

אגיד לך מה אני חושב, ואגיד לך את התשובה לדבר הזה. אם אתה נמצא במקום שיש לו מדיניות פוליטית או אנטי-פוליטית כמו שאתה מתאר, אני חושב שהחוק הזה לא יאפשר, לא נושא להתחבא ולצאת הרי כאילו לקחתי חצי יום, אז רגע, אז הוא באמת ככה. לדעתי, אדם שחושב שנמצא בחברה כזו או אחרת שיש בה מדיניות פוליטית, או אנטי-פוליטית כזו או אחרת, לא יילך להצביע באותה סיטואציה, לא יילך – לא בשיטת החצי יום כזה, הוא לא יילך. הוא יילך אחרי הצהריים. אני רוצה לאפשר מבחינת הנוחות לאדם שבו אין בעיה, ואני אומר לך, אלי, רוב המקומות הם מקומות שההתנגדות היא עקרונית כאילו, ואז אתה אומר, תן לי את החופש להצביע אל תמנע את זה ממני.
אני אומר את זה עוד פעם. אני ירדתי מחצאי יום. לכן הפתרון הזה כבר לתפיסתי היא לא רלבנטית. אם את רוצה לעשות את זה בחוק המפלגות לאפשר יציאה לטובת הצבעה לא כחופש, אלא כניכוי משכר, או איך שזה מוגדר בדיוק.
<נעה בן שבת:>
או חופשה ללא תשלום.

<יואב קיש (הליכוד):>
לצאת חופשה ללא תשלום, מקובל עליי, זה פתרון טוב. 

<איה דביר:>
אבל אז רק השאלה איך משלימים. כי אם עובד נעדר לשלוש, ארבע, לא משנה כמה שעות על חשבון החופשה השנתית, מטרות ההוצאות שלא נוכו - - -

<יואב קיש (הליכוד):>
אבל הוא מקבל היום לפי שעות את החופש שלו. 

<איה דביר:>
לא, החוק מדבר על ימי חופשה. 

<יואב קיש (הליכוד):>
בכל החברות הממשלתיות לפחות אני מכיר שזה ככה נעשה, אולי תתקנו אותי אם אני טועה.

<איה דביר:>
בהסכמה אפשר לעשות הכול. 

<מאיר כהן (יש עתיד):>
אני חוזר על דעתי ככל שאנחנו נוברים בחוק הזה, אנחנו מבינים כמה שהחוק הזה מיותר. אני חושב שגם המציעים מבינים.

<יואב קיש (הליכוד):>
ממש לא, אתה חושב שזה מיותר לא המציעים.

<מאיר כהן (יש עתיד):>
הם שמו את רגליהם על המשוכה הראשונה - - -

ראה אדוני, אתה נגעת בנקודה החשובה ביותר, הנקודה שאני כל אחרי הצהריים אני אדון לעצמי, אני עושה מה שאני רוצה, אף אחד לא צריך לדעת - - -
היום ברור מאליו שאם אני הולך להצביע, אז גם הבוס שלי יידע וגם החברים שלי יידעו. אני חושב שדווקא במדינה דמוקרטית שהעיקרון של החשאיות הוא העיקרון שבאמת לאורו אנחנו מחנכים, שכל אחד לעתים מצביע במה שהוא רוצה בלי שזה שעובד לידו לא יידע או הבוס שלו יידע. זה דבר אחד.

הדבר השני, אנחנו רואים אי אפשר לבוא ולהגיד לא כצעקתה. מה, תסתכלו מה קורה. אנחנו מכירים תקופות שהיו בהם בחירות כל חצי שנה, ואנחנו עכשיו במפלגת העבודה ששבוע ועוד שבוע שיש בחירות, וזה יכול לקרות - - -
<יואב קיש (הליכוד):>
אתם לא מהמתפקדים שלהם לצאת להצביע?

<מאיר כהן (יש עתיד):>
לא.

<יואב קיש (הליכוד):>
זה מה שאתה אומר עכשיו. הם מצביעים עכשיו, זה המאני טיים, אתה רוצה למנוע מהם? נו באמת. לפני רגע אתה אומר אני החלטתי שזה מיותר, אז אתה החלטת שזה מיותר, אז גם אני החלטתי שזה מיותר. עכשיו אתה אומר, אז יש להם יומיים, אז ביום השני בוא לא ניתן להם להצביע, אולי לעמיר פרץ זה טוב.

<היו"ר אלי אלאלוף:>
תנו לי ברך קודם כל שני חברי כנסת שלא תמיד באים, יושב ראש מרכז השלטון המקומי, ראש עיריית מודיעין, חבר שלנו פה, אז נברך אותם. 
<מאיר כהן (יש עתיד):>
אני עוד פעם חוזר. מותר לי להגיד שאני מלווה את הפריימריז בליכוד יותר מביטן ויותר מקיש. אני לא מכיר אדם אחד – אני מלווה את הפריימריז בליכוד מ-1979. אני לא מכיר אדם אחד שלא בא להצביע לפריימריז בליכוד, כי הבוס שלו אמר לו אתה לא תצא.
רבותיי, אני אומר לך שאני מלווה את זה. זה תמיד נפתח בבוקר עד השעות הקטנות, ואנשים נסעו, ואנשים מתוך אידיאולוגיה לקחו חופש על חשבונם והיו גאים בזה. אני בא ממשפחה שהיא ליכודניקית יותר מ- - -
<יואב קיש (הליכוד):>
אתה טועה, גם בזה אתה טועה. 

<מאיר כהן (יש עתיד):>
לקחו חופש על חשבונם והלכו להצביע. ההיפך, הם אמרו, אני לא צריך שמנהל עבודה יעשה לי טובה, אני הולך בעצמי, אני לוקח חופש. החוק הזה הוא חוק שאני אומר לך, היות והוא יעבור כי זאת הקואליציה, רק לפחות לשים - - -

<יואב קיש (הליכוד):>
דרך אגב, מה זה קואליציה? יש תמיכה באופוזיציה בחוק. למה אתה אומר סתם? אתה משקר.

<מאיר כהן (יש עתיד):>
שנייה. תן לדבר. 

<יואב קיש (הליכוד):>
מתקן אותך סליחה, טעית. הייתה תמיכה באופוזיציה בחוק. 

<מאיר כהן (יש עתיד):>
אבל אני עדיין אומר שהוא יעבור כי זאת ההצעה שבאה מהקואליציה. 

<יואב קיש (הליכוד):>
אני מתנצל. אני מבהיר, לדעתי, חשבתי שטעית. 

<מאיר כהן (יש עתיד):>
כל מה שאני מנסה להגיד לך הוא כזה, היות וזה יעבור, צריך לא לרוץ מהר, לחכות, ובאמת לשבת ולחפש את הדרך הטובה להעביר את החוק הזה.

<יואב קיש (הליכוד):>
זה אני מסכים.

<מאיר כהן (יש עתיד):>
כל כך הרבה הסתייגויות יש על החוק הזה. 

<יואב קיש (הליכוד):>
איזה הסתייגויות?

<מאיר כהן (יש עתיד):>
אני אומר לך. יש לי רשימה של הסתייגויות שאני הגשתי. 

<קריאה:>
במשרד המשפטים - - -

<יואב קיש (הליכוד):>
אני מקבל את ההערה שלך שצריך לעשות את זה נכון, זה אני מקבל. 

<מאיר כהן (יש עתיד):>
אז זה הסיפור. 

<איימן עודה (הרשימה המשותפת):>
אני יותר רוצה לשאול מאשר לנקוט עמדה, כי אני באמת רוצה להבין. מאיר, חשוב לי להבין ממך משהו. אני חושב שאנחנו צריכים לעודד את המעורבות הפוליטית, זה דבר מאוד נחוץ, חשוב, את האידיאולוגיה. אפילו אם אנשים היו באים למרות הכול, או מצביעים, אם אפשר להקל עליהם, אז למה לא להקל עליהם?
דיברת על חשאיות, אני חושב שיש להם שתי אופציות – או ללכת בזמן, או להגיד, אני רוצה ללכת אחרי העבודה. אבל פה אתה פותח להם אפשרות גם ללכת באמצע העבודה, גם במקום של האנשים המוחלשים, קשיי היום, זה אנחנו צריכים שיהיה - - - 

<מאיר כהן (יש עתיד):>
- - - יהיה פריימריז, כולם יגיעו - - - וגאים בזה. 

<איימן עודה (הרשימה המשותפת):>
ליבנו איתם, או עם המעסיקים. אני חושב שלתת עוד אופק, עוד אופציה שעוד השתתפו במקום 20%, 40%. אנחנו דווקא כאנשים שרוצים שהעם יהיה מעורב פוליטית, אנחנו צריכים לעודד דבר כזה. אני מדבר במקום שהם יותר שאלות מאשר עמדה.

<מאיר כהן (יש עתיד):>
כשתבוא הצעת חוק שתגיד שמי שבבחירות הכלליות לא יכול להצביע ויקבל על זה קנס, אני אתך. 

<היו"ר אלי אלאלוף:>
זה רק בבלגיה. 

<מאיר כהן (יש עתיד):>
פה יש אנשים שהיו רוצים, או רובם הגדול לא  - - - במקום העבודה שלהם. ביום שני יש בחירות בכנסת, אני בא לבוס שלי, אני אומר לי, אני צריך חצי יום חופש – לך להצביע. אני לא יכול להגיד לו, אני רוצה חצי יום חופש, הוא יכול להגיד לא, הוא רשאי. אני חייב להגיד לו, אני רוצה חצי יום חופש ללכת להצביע לפריימריז כי זה החוק, אני חייב להגיד לו שאני הולך להצביע, זאת אומרת, שבמקום העבודה אנחנו נדע מי מצביע למחנה הציוני, מי מצביע לליכוד, זה הסיפור. 
<איימן עודה (הרשימה המשותפת):>
אני מדבר על התנועה הפוליטית – האם אני מעדיף שביום הבחירות אנשים שבאים ביום שבת, אצלנו ביום שבת אנשים עובדים - - -

<מאיר כהן (יש עתיד):>
לא מדובר פה על - - - הכלליות.

<איימן עודה (הרשימה המשותפת):>
לא כלליות. 

<מאיר כהן (יש עתיד):>
לא, מדובר פה על פריימריז, יש הבדל גדול. 

<יואב קיש (הליכוד):>
אני אגיד לך למה אני מופתע. יושב פה מאיר ידידי הטוב שיש לו שנות ותק רבות בליכוד, כמעט כמו שלי ומתנגד לזה, ואיימן עודה, לא יודע, פריימריז זה לא בדיוק, יש לכם איזה מערכת, היא לא בדיוק פריימריז.

<איימן עודה (הרשימה המשותפת):>
הדבר הכי טוב, אלף אנשים מצביעים.

<יואב קיש (הליכוד):>
הוא בא ואומר אני בעד שכמה שיותר יהיו מעורבים, אז למה אתה מתנגד לזה מאיר? זה אני לא הצלחתי לתפוס. 

יש לי ועדת כנסת לנהל, אני אנסה למצוא מחליף ולחזור. המסר, מה שדיברנו, אני מסכים שצריך לעשות את הדבר הזה נכון. אני חושב שהמסר צריך להיות שהמעסיק מחויב לתת לעובד לצאת להצביע ביום פריימריז, בין אם זה על חופשה, או על חופשה ללא תשלום, או כחלק מהיום – צריך לבנות את המנגנון הנכון שיאפשר לו להצביע, זה המסר. 
<עבדאללה אבו מערוף:>
אנחנו דנו על החוק בקריאה ראשונה והחוק עבר, ועכשיו הקריאה השנייה. יכול להיות שהחוק יעבור, לא יעבור, זה מובן, זה עקב הקואליציה. אני חושב שהחוק מיותר לחלוטין, חוק פופוליסטי, בכלל אין לו מקום בכנסת בחקיקה של הכנסת. יש מפלגות, יש עשייה פוליטית. אבל בעניין של הפריימריז, בכלל אין לו מקום. מי שרוצה להיות שייך לאיזושהי מפלגה, יש חוק רישומי מפלגות, זה אפילו נוגד לחוק רישומי מפלגות בכלל, שייקח על חשבונו – ייקח חופש מחלה. למה צריך לעגן את זה בחוק שהמעסיק חייב לתת ולצאת יום חופשה. 
זה דבר הזוי לחלוטין. החוק הזה אין לו מקום. משרדים, 50 שנה הסתדרו מי שעושה פריימריז, שימשיכו לסדר עוד מאה שנה בלי שיהיה חוק. זו בעיה שלהם, של כל מפלגה. זה לא עשייה פוליטית, זה לא מעורבות פוליטית ביום הבחירות לפריימריז שאנחנו יודעים שהכול דילים, ויודעים למה החוק הזה בא, כל הפריימריז הוא בולשיט אחד גדול ובלוף אחד גדול. ולכן אני חושב, מפלגה שהיא מפלגה פוליטית יש אידיאולוגיה, היא תעשה את הפריימריז שלה איך שהיא רוצה ולא לקבל חוק מהכנסת וגם משרד המשפטים מתנגד – מבחינה חוקית מתנגדים. אז אני לא חושב שיש לחוק הזה מקום ולכן אני מסתייג מכל החוק, ואני אצביע בהתאם – לא מתאים לכנסת, אין מקום לחוקק אותו וזה חוק פופוליסטי לחלוטין, במיוחד כאשר מדובר על פריימריז.
<היו"ר אלי אלאלוף:>
בבקשה, נציגת האוצר. 

<דיין ותד:>
אני מאגף התקציבים, משרד האוצר. עלו כמה הצעות עכשיו בדיון שאני אתייחס לדברים. לגבי חלק מהיום, אלה דברים שנאמרו לפני כן שהיום יש לנו עובדים שהם - - - במקום העבודה, ואנחנו מייצרים תקדים שלא קיים. כל הנושא של חלק מהעניין, אמרתי שיש כמו שדיברנו על זה שיש עובדים הכרחיים שצריך להחליף אותם. בזמנו כאשר דיברנו על חצאי ימים, זה מאפשר למעסיק כן להתכונן, וכן להביא מחליף לאותו עובד.
<נעה בן שבת:>
לא הבנתי שיש איזה נסיגה מהרעיון של 14 ימים הודעה מראש. זאת אומרת, תהיה הודעה מראש על הימים האלה. זאת אומרת, עובד שמתכוון להיעדר זה לא הודעה מהיום למחר.

<היו"ר אלי אלאלוף:>
כתוב פה – 14 יום מראש. 

<דיין ותד:>
לגבי כמות השעות, או חצי יום, זה מקשה על המעסיק למצוא לו מחליף. ההצעה של חבר הכנסת יואב קיש לגבי לקחת יום שלם, או לנכות מהשכר, זה כמובן צריך להיות עם חידוד של ההצעה. אנחנו נרצה ללכת עליה. אורלי, את רוצה להתייחס לזה?
<נעה בן שבת:>
אנחנו הבנו שאם אנחנו מדברים על חצי יום חופשה, שעובד יוצא לחצי יום חופשה, חשבנו שאנחנו הגענו אתכם לאיזושהי הבנה שחצי יום חופשה כאשר מדובר על חשבון חופשתו הרגילה של העובד וזה רק למטרת פריימריז וחצי יום האחר לניצול כדי שהיום הזה לא יישאר ריק זה אתם הסכמתם. הבעיה שלכם היא רק בשעות הבודדות, זאת אומרת, יכול להיות שזה פחות מחצי יום, ואז המעסיק לא יכול להיערך – זאת בעיית ההיערכות של המעסיק? 
<היו"ר אלי אלאלוף:>
יש לי הצעה שהחלפתי בכמה מילים עם חברי חבר הכנסת יואב קיש לפני שעזב. אני רוצה לחזור ולהגיד. אני  חושב שהסתבכנו קצת, זה נהיה כבד. בעצם מה חיפשנו? חיפשנו שאף מעסיק לא יאסור על העובד שלו ללכת להצביע ביום הפריימריז, זה בעצם. אז מי המטרה שלנו צריכה להיות? המעסיק. למה שלא נכתוב – או במסגרת החוק של המפלגות כל מעסיק חייב לאפשר לעובד שלו ללכת להצביע ביום הפריימריז שהוא יבחר וזהו, בלי להגיד שעות, לא ימים, על חשבון מה. הוא אמור טכנית לאפשר לו ללכת להצביע, הוא לא יכול להתנגד. אז אולי העובד ישקול האם זה בשעות העבודה שלו, אחרי שעות העבודה שלו, זה לא התנכלות של המעסיק שלו. זאת יכולה להיות התנכלות כי הוא מחויב לשחרר אותו, וזה הרבה יותר קל. אני לא יודע למה חייבים להגדיר חופשות והודעות – הודעה אולי כן, אני דווקא חושב שהוא יודיע לו ש-14 יום מראש הוא הולך להצביע באותו יום. זה נותן לאזרח חופש פעולה להודיע, לא להודיע. 
<אורלי ישי-גנץ:>
כמה הוא הולך להיעדר, אגב? אם זה חמש שעות, 10 שעות, לא, צריך להסביר לו שיהיה ודאות.

<היו"ר אלי אלאלוף:>
שהוא יודיע לו, שהוא יגיד לו מראש, וזה עניין של משא-ומתן עם זה. אם הוא יגיד לו הקלפי שלנו זה באילת ואני בחיפה, אז זו בעיה שלו. אני  חושב שצריך לתת למעסיק לאפשר לא לאסור יותר על השתתפות בפריימריז. אני חושב שזה הרבה יותר קל, זה לא על חשבון אף אחד. 
<דוד ביטן (הליכוד):>
לא על חשבון העובד, מה הבעיה עם זה? 

<היו"ר אלי אלאלוף:>
זה ברור שזה חשבונם. 

<דוד ביטן (הליכוד):>
או היום או חלק ממנו על חשבון העובד.

<מאיר כהן (יש עתיד):>
לא, יש הבדל בין - - -

<דוד ביטן (הליכוד):>
או על חשבון החופשה השנתית שלו, אין לי בעיה.

<היו"ר אלי אלאלוף:>
אני הצעתי משהו יותר פשוט ופחות מורכב, להכניס חוקי עבודה. אני אמרתי שמעסיק לא יכול לאסור על העובד שלו להשתתף בהצבעה בפריימריז בצורה זו או אחרת. על העובד להודיע 14 יום מראש, זה רק זה. אז לא נכנסים לא לשעות - - -

<דוד ביטן (הליכוד):>
לא, זה לא העניין, אני אסביר לך. זה לא שהוא לא יכול, ודאי שהוא לא יכול לאסור – על זה אין ויכוח בכלל. הוא יכול לבוא, להצביע בתשע בלילה, בסדר שהוא לא עובד. כל העניין הוא אם הוא רוצה להצביע באמצע היום, אז הוא מבקש את החופש, זה הכול.  חלק רוצים להיות פעילים, חלק רוצים להצביע, זה לא רק הצבעה. הטענה שלהם – יש להם שתי טענות. טענה ראשונה – הרי אז המעביד יידע שהוא מצביע לליכוד או לעבודה, זה שטויות, כי הוא צריך לבקש את החופש. אם הוא לא יבקש, אז גם הוא לא יידע. זו החלטה של העובד אם הוא רוצה שהמעביד יידע או לא יידע, ולכן זו טענה שאין לה בסיס.
טענה שנייה שהבנתי עכשיו מהאוצר, שהם אומרים שיש תנאים נלווים – שאם הוא לוקח יום חופש הם לא נותנים אותם, ואם הוא לא לוקח יום חופש, רק חלק כמו נסיעות או דברים מהסוג הזה, זה מה שאמרתם – אין לי בעיה, שזה יירד באופן יחסי, אין לי בעיה בכלל. זאת אומרת, אם הוא לוקח חצי יום חופש, אז יירד לו 50% מהתנאים האלה. אם יש לו נסיעות 50% יירד, או שיירדו כל הנסיעות.
<היו"ר אלי אלאלוף:>
מה לגבי הביטוח בזמן זה, מי מכסה אותו? הביטוח האישי. 

<נעה בן שבת:>
לא בכל מקומות העבודה יש – יש את הביטוח - - - של הביטוח הלאומי.
<דוד ביטן (הליכוד):>
אני מוכן שהתנאים הנלווים האלה, הוצאות נסיעות, גם אם הוא לקח חלק מהזמן, יירד לו לפי כל היום, אני מוכן לזה גם כן. 

<אורלי ישי-גנץ:>
ומה לגבי ניכוי ימי חופשה? מה לגבי זה שעובדים שאין להם ימי חופשה - - -

<דוד ביטן (הליכוד):>
אלה שאין להם ימי חופשה, אנחנו נאפשר להם, אז הוא יחליט אם זה יירד לו מהמשכורת או לא יירד לו מהמשכורת, זה הכול. 

<אורלי ישי-גנץ:>
אז יש לנו השלכת רוחב לגבי מגזר עובדי ההוראה והסגל האקדמי שלהם אין ימי חופשה, זו הצעה שהתגבשה אתמול בלילה. אנחנו צריכים לבדוק את השלכות הרוחב התקציביות.
<דוד ביטן (הליכוד):>
כולם צריכים לבדוק השלכות רוחב. איזה השלכות רוחב יש פה? זה על חשבונו. 

<אורלי ישי-גנץ:>
אני אסביר אדוני. אם יש לנו מציאות שהיא יכולה לקרות, שבבית ספר מסוים 10 מורים מתוך 15 מורים, לא יודעת, בית ספר קטן, מתנגדי ליכוד, וכולם באותו יום נעלמים, זה דבר שצריך להיערך לדברים. אנחנו פשוט צריכים לבחון את ההצעה הזאת. 

<דוד ביטן (הליכוד):>
אם לבחון זה לא יהיה. 

<עבדאללה אבו מערוף:>
אז התלמידים יהיו בעד. 

<אורלי ישי-גנץ:>
יהיו בעד, אדוני, חד-משמעי.

<עירית ורונין:>
צהריים טובים, אני עו"ד ממונה על תנאי שירות, מרכז שלטון המקומי. 

<דוד ביטן (הליכוד):>
זה לא יחול על עובדי הוראה, אני מוכן לזה גם. הבנתי את הבעיה של עובדי הוראה, אני מוכן להחריג אותם בחוק. 

<עירית ורונין:>
גם את הסגל האקדמי. ההוראה והסגל האקדמי.

<דוד ביטן (הליכוד):>
מוכן להחריג בחוק. עוד משהו? 

<עירית ורונין:>
באשר אליהם, להם יש חופשה שנתית. 

<דוד ביטן (הליכוד):>
אני מחריג אותם מהחוק. אני הבנתי את הבעיה, אם ייצאו 20, אז מי ילמד? 
<עירית ורונין:>
אני כן רוצה בבקשה להביא לפתחה של הוועדה בעייתיות של סקטור אחר, סקטור של שלטון מקומי, עובדי שלטון המקומי שהם בעצם להבדיל מהסקטור הפרטי הם עובדי שירות, נותני שרות.

<דוד ביטן (הליכוד):>
את חיה בעולם הזה. עובדים של הרשויות המקומיות, כולם מתפקדים לכל המפלגות.

<היו"ר אלי אלאלוף:>
בבקשה, תנו לה להציג.

<עירית ורונין:>
תודה, יושב-ראש הוועדה.

כמו שאמרתי, אני כן רוצה להביא לפתחה של הוועדה בעייתיות של מתן חופשה כזו לעובדי השלטון המקומי. אנחנו יודעים שחלק ניכר מעובדי רשות מקומית, כן נותני שרות ושירותים לתושבי הרשויות, ולכן, זה באמת יכול ליצור בעייתיות. אני כן רוצה להביא לתשומת לב הוועדה שלצורך העניין, עובדי חינוך בשלטון המקומי הם מוחרגים גם בהסכמים קיבוציים בכל מה שקשור למתן חופשה שנתית שלא מאפשרת יציאה של עובדי חינוך כמו סייעות ומורים במהלך שנת הלימודים. כך, למשל, ברשויות קטנות גם אם אותה סייעת תיתן הודעה מוקדמת, לא בטוח שהיא מצאה לה חליף, וכמו שאתם מבינים, אי אפשר להשאיר את הסייעת או את הגן, או את הילדים ללא סייעות. 
<היו"ר אלי אלאלוף:>
הבנתי. טענה זאת שקשורה לעובדי הוראה – אני אומר, גם למסייעים לעובדי הוראה אני מוכן לקבל להחריג בחוק, אז מה הבעיה. 

<היו"ר אלי אלאלוף:>
בבקשה, משרד המשפטים. 

<עירית ורונין:>
זה מאוד משמעותי, אדוני. תודה. 

<איה דביר:>
אני מבקשת לחדד. קודם כל, אם יורשה לי, אני רוצה לחזור על ההצעה שהצענו קודם שקצת ירדה מהפרק, אבל חבר הכנסת ביטן לא שמע אותה. זה כדי לבלום את הבעיה של פגיעה בשוויון הזדמנויות בעבודה, אפשר לבוא ולאפשר שני חצאי ימי חופשה לפי סעיף 6(ב) של ימי בחירה, והעובד יוכל לנצל אותה מתי שירצה. בתוספת ימנו גם את יום הפריימריז. אבל אם עובד ירצה לצאת להצביע וירגיש לא נוח להגיד שהוא יוצא להצביע, הוא יוכל לקחת גם את יום הבחירה שלא תלוי בדבר שקבוע בסעיף 6(ב)  ולהגיד - - -
<קריאה:>
סליחה, לזה אנחנו מתנגדים. 

<איה דביר:>
בדרך הזאת אנחנו גם מגשימים באופן המיטבי את - - -

<דוד ביטן (הליכוד):>
גם עם זה אין לי בעיה, אבל יש פה התנגדויות אחרות.

<איה דביר:>
זה פשוט - - - ההצבעה באופן הכי טוב, ומשאיר את הפרט החסוי הזה לבחירת העובד בלבד. 

לגבי הפתרונות המיוחדים שבאים ומציגים מעסיקים בצדק את הקושי שיש להם להתמודד עם לקיחת חופשים של העובדים – גם היום סעיף 6(ב) נותן יום בחירה אחד לעובד בשנה, והם יודעים להתמודד עם זה. 
<דוד ביטן (הליכוד):>
אבל למה לפגוע? זה לא בסדר. כי עובד שהוא לא חתם בפריימריז אז הוא יכול לקבל יום בחירה על כל מיני דברים. וזה שחתם בפריימריז, הוא לא יכול לקבל, אז זו גם אפליה. עובד אחר יכול לקבל יום בחירה על כל דבר. אלה לוקחים אותו - - - מפסידים את זה. 

<היו"ר אלי אלאלוף:>
לפי דעתי, אני הבנתי הפוך ממך. 

<דוד ביטן (הליכוד):>
לא, זה מה שהיא אמרה. 

<היו"ר אלי אלאלוף:>
תקשיב שנייה. 

<איה דביר:>
אני מחדדת. לכל עובד היום במדינת ישראל לפי חוק חופשה שנתית יש את הזכות לבחור יום אחד.

<דוד ביטן (הליכוד):>
יום אחד, יפה, אני צודק. 

זאת אומרת, שעובד שרוצה להצביע בפריימריז, ינצל את היום הזה שבמילא יש לו אותו.

<מאיר כהן (יש עתיד):>
לא, היא אומרת לחלק את היום הזה בכלל.

<איה דביר:>
לחלק אותו לשתיים. 

<אורלי ישי-גנץ:>
נועדו להיות ימי משפחה וחג. 

<דוד ביטן (הליכוד):>
אבל אם אני התפקדתי וניצלתי את זה לפריימריז, אני לא יכול לנצל כבר את היום הזה.

<אורלי ישי-גנץ:>
לעובד הוראה אין יום בחירה. 

<דוד ביטן (הליכוד):>
אני אומר על חשבונו תן לו, הבנת מה אני מתכוון? זו אפליה הפוכה אני קורא לזה.
<רבקה ורבנר:>
אני מהיחידה ליחסי עבודה, משרד העבודה, עו"ד רבקה ורבנר. אנחנו מתנגדים לקחת ימי בחירה. קודם כל, במהותם הם ימים שלמים כפי שנקבעו, ימי חג, ימי משפחה. אנחנו לא רואים מקום גם לקחת חצאי ימים, וגם לקחת ימים שמהותם ימי חג ומשפחה לזה – אתה יודע, אנחנו עובדים כל כך קשה, לא נותר לנו זמן למשפחה בכלל. 
<היו"ר אלי אלאלוף:>
בסדר, הבנו. 

<דיין ותד:>
ההצעה של משרד המשפטים הופכת את הצעת החוק להצעת חוק עם עלויות תקציביות שככל שמחליטים לקדם אותה, צריך למצוא מקום להחלטה.

<נעה בן שבת:>
זה שהיא אומרת תחלקי את יום הבחירה שניתן לפי חוק חופשה שנתית לשני ימים ותוכלי לאפשר לעובד לקחת אותם - - -
<דוד ביטן (הליכוד):>
לא, אני לא מקבל את זה. זה לא משנה. מה שהיא אמרה פוגע בעובד שכן חתם.

<היו"ר אלי אלאלוף:>
אם יש עלות תקציבית, אנחנו נהיה זהירים. את צודקת.

<אור רוזנמן:>
אדוני, אחת הבעיות שדיברנו עליהן בזמנו – בהנחה שניתן יום חלקי, כמה שעות, חצי יום. כיום בחירה, מה אנחנו עושים בו – על חשבון חופשה שנתית, מה אנחנו עושים עם חצי היום האחר או עם כמה שעות. אנחנו מדברים על שעתיים בחשבון חופשה שנתית, החוק היום מתייחס לימים מלאים. השאלה שצריך להתריע כשאלה מקדמית היא, כאשר העובד יוצא לשעתיים, לשלוש, לארבע, לחמש על חשבון מי זה? האם זה חלק על חשבון חופשה שנתית שלו? ואז עולה השאלה מה אנחנו עושים עם שארית יום החופשה השנתית, או האם זה היעדרות שהיא על חשבונו, זאת אומרת היעדרות כחל"ת.

<מאיר כהן (יש עתיד):>
למרות שאני מתנגד לחוק הזה - - -

<דוד ביטן (הליכוד):>
באמת שאתם מגזימים. תסתדרו, והמעביד הסתדר עם עובד. 

<מאיר כהן (יש עתיד):>
מה קורה אם מורה לא מגיע שעתיים, אז יש את המנגנון ניכוי - - -

<אור רוזנמן:>
אם זה מנגנון ניכוי כן, אם זו חופשה שנתית - - -

<מאיר כהן (יש עתיד):>
גם אם זה במנגנון של חופשה שנתית.

<דוד ביטן (הליכוד):>
מה זה משנה אם הניכוי במנגנון של חופשה שנתית או במנגנון אחר.

<היו"ר אלי אלאלוף:>
מה שקורה עכשיו הוא לוקח את זה ולא מדווח. 

<אור רוזנמן:>
האם עובד לקח שעתיים, זה 0.2 מחופשה שנתית, נשאר לו 0.8 מחופשה שנתית. האם המשמעות היא שהוא לוקח ביום אחר יום חופשה ומגיע לו שעתיים לעבודה? ואז בעצם הלכה לו יום החופשה, כי הוא צריך שעתיים להגיע לעבודה. 

<היו"ר אלי אלאלוף:>
זה לא רלבנטי.

<נעה בן שבת:>
אני רוצה להבהיר דבר ראשון את העניין הזה – נכון שהעובד חושף מעצמו את הנתון וזו החלטה שלו, רק צריך לזכור שיכול להיות שעכשיו הוא מחליט את ההחלטה הזאת כי הוא חושב שהמעסיק אתו בכיוון שלו, ואחר כך יכול להיות ש- - -

<מאיר כהן (יש עתיד):>
אגב, זה לא נכון שזה - - -

<דוד ביטן (הליכוד):>
שלא יבקש.

<מאיר כהן (יש עתיד):>
אנחנו רוצים לתת לו את הזכות. אני אבוא לבוס שלי ואני אגיד לו, אני רוצה להשתחרר - - -

<דוד ביטן (הליכוד):>
זה גוף ציבורי, לא נותנים את זה בסקטור הפרטי. 

<מאיר כהן (יש עתיד):>
בכדי לחייב אותו, אני חייב להגיד לו שאני הולך להצבעה לפריימריז.

<דוד ביטן (הליכוד):>
לא, אני אסביר. 

קודם כל, לעובד יש אופציה. יש אופציה במובן הזה שהוא יכול להצביע לא בשעות העבודה, זה לא שאין לו אופציה אחרת, הוא לא חייב ללכת לבקש את החופש. יש סיבות לבקש את החופש. או בגלל שהוא רוצה להצביע ולסיים עם זה, והוא לא יכול בערב, לצורך הדוגמה, או בגלל שהוא רוצה להיות פעיל גם, גם אופציה. למשל, סתם דוגמה, בן-אדם רוצה להיות פעיל ביום הבחירות האלה, לא רק להצביע, הוא רוצה גם להיות פעיל, אז הוא אומר, אני אקח יום חופש. אני אומר לו, אם המעביד לא ייתן לו, אז הוא לא יכול להיות פעיל וגם הוא לא יכול להצביע. לכן אנחנו צריכים להצביע.
<מאיר כהן (יש עתיד):>
כל חברי הכנסת פעילים היום. 

<דוד ביטן (הליכוד):>
אני אומר דבר כזה. אתם רוצים, תנסחו את זה אחר כך איך שאתם רוצים. אנחנו מחפשים מענה לעובד שרוצה להצביע או רוצה להיות פעיל באותו יום. אני לא רוצה שהמעביד, לא רק המעביד, או המדינה כמדינה, תמנע את זה ממנו מכל מיני סיבות. עכשיו אנחנו מדברים פה על גופים ציבוריים, לא פרטיים – מה זאת אומרת המעביד יידע אז הוא ייתקל בו. מדובר פה בגופים ציבוריים. אני רוצה להעריך שגוף ציבורי - - -
<דין ליבנה:>
הצעת החוק למיטב ידיעתי חל על כל המעסיקים פרטיים וציבוריים כאחד. 

<נעה בן שבת:>
ההצעה היא מתייחסת - - -

<דוד ביטן (הליכוד):>
אז אני מוכן גם לזה. אני מוכן גם בשירות הציבורי ובחברות ממשלתיות ראשי - - -

רבותיי, תקשיבו רגע, אין בעיה. 

<נעה בן שבת:>
השאלה היא מה אנחנו בעצם רוצים לעשות. 

<דוד ביטן (הליכוד):>
אני מרגיש כמו גלגל, מה זה גלגל? אני הולך לקראתכם בדבר, אתם מביאים לי עוד משהו. אז אני לא אלך לגמרי בשום בקשה, ואני אעשה את זה איך שאני מבין.
<נעה בן שבת:>
אנחנו הבנו את הצעת החוק כהצעה שנועדה לאפשר לבן-אדם לממש את זכותו להיות חבר במפלגה ולהצביע במסגרת אותה מפלגה. 

<דוד ביטן (הליכוד):>
אני אסביר, מעלים טענה, צריך להתייחס לטענה. 

הרעיון שהמעביד יכול להתנכל, הוא יכול לחול בעיקר במקומות פרטיים ולא במקומות ציבוריים, כך אני רואה את זה. אז אם הטענה שלכם נכונה כעיקרון, אז באמת צריך לקבל את הטענה שלגבי גופים פרטיים זה לא צריך לחול, כי שם אם יש מפעל של 200 עובדים הוא יכול להתנקם בו – אם מקבלים את הטענה. אם לא מקבלים את הטענה אז אין שום בעיה לפה ולפה. אז תחליטו.
<נעה בן שבת:>
המטרה הייתה להדגים עד כמה זה יכול להיות בעייתי. יש היום חוק שוויון הזדמנויות בעבודה אוסר להפלות עובד על רקע השקפתו, גם השקפתו המפלגתית כמובן. אז האיסור הזה הוא איסור גורף. החשש היה שזה ישמש ליצור אווירה - - - 

<דוד ביטן (הליכוד):>
אז זה תלוי בעובד. אם העובד יודע שהמעביד שלו הוא חולה מפלגת העבודה ויכול להתנקם, אז הוא לא יבקש ממנו, הוא יילך להצביע בתשע בערב.

<נעה בן שבת:>
אבל אם מחר התחלף לו הממונה, ועכשיו הממונה יודע שהוא יצא להתפקד למפלגה הזאת.

<דוד ביטן (הליכוד):>
אז אפשר לטעון מאה טענות. 

<נעה בן שבת:>
אני רק רוצה לנצל את הנקודה הזאת שיש פה הכנסת העניין הפוליטי למקום העבודה, היא לכשעצמה מעוררת בעיות, וזה יכול להיות גם במגזר הפרטי. 

<דוד ביטן (הליכוד):>
זה לא מדויק. אז אני יכול להגיד לך שהמעביד יכול לבקש את הרשימה של מתפקדי הליכוד ולקבל אותה, אז מה? על האופציה הזאת אז בכלל לא צריך - - -

אתם טוענים טענות רחוקות מאוד. אפשר לטעון מיליון טענות. בוא נגן על העובד הזה שהוא לא יכול לקבל רשימה משום מקום.

<נעה בן שבת:>
אם הולכים צעד נוסף, אומרים בכיוון שדיברתם עליו קודם, שעובד יהיה זכאי, עובד שהוא חבר במפלגה הוא זכאי להיעדר ביום שבו מתקיים פריימריז במפלגה, ואם יש לו חופשה שנתית, הוא יכול לקחת את זה על חשבון החופשה השנתית, ואם לא, אז יכול להיות חופשה ללא תשלום. מעלים פה טענה. יש פה טענה שהחופשה השנתית היום יכולה להינתן רק בימים שלמים, ואז זה יוצר בעיה מבחינת איך לוקחים אותה על חשבון חופשה שנתית. השאלה אם זו בעיה גם במגזר הפרטי, או - - -
<דוד ביטן (הליכוד):>
במגזר הפרטי זו לא בעיה בכלל, אבל זה לא משנה. 

<נעה בן שבת:>
ההצעה היא שזה לא יהיה בחופשה. 

<דוד ביטן (הליכוד):>
אני לא אסכים שבחוק הזה אתם תמרטו כל מיני נוצות. זה יהיה על חשבון החופשה השנתית, ואם אין לו חופשה שנתית, הוא יכול להחליף, ואז יקזזו לו מהשכר. 

<נעה בן שבת:>
לכן זה לא בחוק חופשה שנתית. חבר הכנסת קיש דווקא אמר שזה יכול להיות בחוק המפלגות.

<דוד ביטן (הליכוד):>
לא, זה לא מקובל.

<נעה בן שבת:>
ואז מה עניינו של עובד שאין לו חופשה שנתית?

<דוד ביטן (הליכוד):>
אז הוא לא יבוא לעבודה וזהו? ולא יגיד למעביד, זה עוד יותר גרוע. אז בכל מקרה הוא מודיע.

<נעה בן שבת:>
תהיה חובת הודעה. 

<דוד ביטן (הליכוד):>
אז הוא מודיע, מה יצא מזה? ואז מורידים לו משכורת?

אם בן-אדם מרוויח אלף שקל ליום, אז יורידו לו אלף שקל.
<נעה בן שבת:>
אבל מה ההצעה שלך?

<דוד ביטן (הליכוד):>
על חשבון יום חופשה, כן. הוא רוצה יום חופש. אם אין לו חופשה, אז יורידו לו.

<נעה בן שבת:>
בסדר, זה מה שהתכוונו להגיד. 

<דוד ביטן (הליכוד):>
בחוק הזה אנחנו מורידים את זכות העמידה בבג"צ בחוק הזה? אני לא מבין את זה. זכות העמידה בבג"צ מבוטלת בחוק הזה?

<נעה בן שבת:>
סליחה, אדוני, המטרה הייתה - - -

<דוד ביטן (הליכוד):>
לא יודע, כולם במלחמה. קיבלתי את העמדה על מערכת החינוך – מה אתם רוצים עוד? יש גבול לכל דבר. זה לא זכות העמידה בבג"צ.

<נעה בן שבת:>
אם אדוני יאפשר לי, אני אוכל להציג את הטיעון אם אני הבנתי נכון. 

<דוד ביטן (הליכוד):>
לא, לא מסכים, אין דרך. 

<נעה בן שבת:>
אין דרך בחוק חופשה שנתית לכתוב דברים שמי שאין לו חופשה שנתית, כי החוק עוסק בחופשה שנתית. ולכן, מהותית, זה צריך להיות בחוק נפרד בחוק המפלגות. 
<דוד ביטן (הליכוד):>
אין בעיה, מי שאין לו חופשה שנתית, לא יוכל לממש את הזכות הזאת.

<נעה בן שבת:>
המטרה היא לבוא ולהגיד, אני הבנתי שאתם אומרים, שמי שאין לו חופשה שנתית, יוכל בכל זאת להיעדר כדין חופשה ללא תשלום. עשו הוראה כזאת לגבי עובד שבחופשת אבהות נולד לו ילד, הוא זכאי שלושה ימים הראשונים לנצל על חשבון החופשה השנתית שלו. 

<דוד ביטן (הליכוד):>
זה בסדר?

<נעה בן שבת:>
כן.

<היו"ר אלי אלאלוף:>
תנו לה לסיים בבקשה.

<נעה בן שבת:>
השאלה היא אם אנחנו מדברים על עובד, אם אנחנו מבחינים בין עובד שעובד מספר שעות מסוים, האם אנחנו מגבילים את זה, או שכל עובד, גם אם הוא עובד אותו יום ארבע שעות הוא גם לזכאות הזאת ואין לו שום בעיה לצאת ולהיות פעיל. האם זה חל על כל עובד אם אנחנו מגבילים את זה להיקף משרה מסוים?

<דוד ביטן (הליכוד):>
לא מגבילים.

<נעה בן שבת:>
לגבי הנושא של עובדי החינוך, אתם רוצים להוציא את כל החינוך? 

להחריג את כל עובדי החינוך, ההוראה הזאת לא תחול על עובדי חינוך.

<דוד ביטן (הליכוד):>
המורים.

<קריאה:>
הוראה וסגל אקדמי.

<נעה בן שבת:>
נציגת השלטון המקומי דיברה - - -

<דוד ביטן (הליכוד):>
גם בשלטון המקומי זה לא משנה. זו טענה נכונה, כי אם הוא יעזוב מי יהיה?

<נעה בן שבת:>
דבר נוסף, הודעה מוקדמת של 14 ימים מראש לפחות כדי שהמעביד יוכל להיערך, כמו שדובר על זה בחופשה שנתית. 

<דין ליבנה:>
רק לציין שלפעמים - - - המועד יותר קצר. למשל מפלגת העבודה - - -

<היו"ר אלי אלאלוף:>
לא, אבל יודעים מראש שיש שבעה ימים - - - לא, אין פחות מזה. 

<נעה בן שבת:>
שבוע מראש?

<דוד ביטן (הליכוד):>
יודיעו מראש.

<נעה בן שבת:>
עוד דבר, הנושא הזה של שמירה בסוד, כמו שנאמר, לקראת הקריאה הטרומית. דבר נוסף שרצינו להציע, שרשם המפלגות הוא מקבל הודעות מכל המפלגות על הבחירות המקדימות שהן מתכוונות לערוך. שהוא יפרסם את ההודעה ככל שהוא קיבל הודעה, את המידע הזה הוא יפרסם לציבור באתר האינטרנט שלו כדי שהציבור יוכל לדעת שבאמת מתנהלות בחירות באותו יום.
שאלה שעלתה פה, זו שאלת רישום יום חופשה – זאת השאלה אם הבנתי נכון שמעלה משרד העבודה. הוא אומר ימי חופשה הם ניתנים ביום, דובר לקראת הקריאה הראשונה על חצי יום. 
<רבקה ורבנר:>
אבל אם זה יום שלם אין לי בעיה. 

<נעה בן שבת:>
זה השלמה. אם אנחנו אומרים השלמה, הרי בחופשה שנתית אתה יכול בסופו של דבר לפדות את ימי החופשה, ואתה יכול גם לקחת את הימים ולהגיד למעסיק, תיקח את שאר הימים. 
<דוד ביטן (הליכוד):>
או יום או חלק ממנו, שיהיה כתוב בחוק. 

<מוריה ברבי:>
בשם התאחדות התעשיינים. אין בעיה ומקובל עלינו חצי יום עבור הפריימריז, גם חלק מהיום. יחד עם זאת, מאוד חשוב לנו שתינתן הודעה מראש על מנת שציבור המעסיקים יוכל להיערך.

<היו"ר אלי אלאלוף:>
14 יום מראש.

<מוריה ברבי:>
בסדר גמור. 

<נעה בן שבת:>
לכן אין בעיה עם חצי יום חופשה. אם העובד לוקח מספר שעות, הוא אומר, שלוש שעות נעדרתי, רוצה לזקוף את זה על חשבון חופשה שנתית, יש לכם בעיה?
<מוריה ברבי:>
לצורך העניין מספר שעות זה בסדר מבחינתנו, כל עוד ניתנת הודעה מראש, ויש אפשרות למעסיק להיערך.

<נעה בן שבת:>
אז מדוע יש בעיה דווקא בשרות המדינה שבו יש תקדימים לזה שאנשים לוקחים ימי חופשה בשעות, אז למה שם הבעיה? יכול להיות שאין בעיה עם להגיד שהוא יכול לקחת, להיעדר מעבודתו ביום שבו מתקיימות הבחירות. אנחנו לא אומרים כמה, אנחנו לא אומרים אם זה יום שלם או לא יום שלם. גם את הפרשנות לגבי חופשת אבהות אפשר לבוא ולהגיד, הוא יכול לקחת עד חמישה ימים נותנים לו, ושלושת הימים הראשונים לא אומרים דווקא יום שלם יכול להיעדר, אולי אפילו חלק מיום. 
<אלי בשארה:>
המנגנונים הקיימים היום בנציבות שרות המדינה הם גם מבוססים שהיציאה או ההיעדרות היא לא פוגעת בעבודה השוטפת של היחידות. נניח יש את ימי הבחירות של ההסתדרות, גם שם מתירים לעובדים לצאת להצביע כל עוד שזה לא משפיע על העבודה.

<דוד ביטן (הליכוד):>
זה חוזר למעביד, הוא יכול לעשות מה שהוא רוצה. 

<אלי בשארה:>
כן צריכים למצוא פה את האיזון העדין הזה בין שתי הזכויות. אנחנו מנסים פה לשמוע עד סוף הדיון.
<דוד ביטן (הליכוד):>
אתה לא מבין שבשיטה שלך זה חוזר למעביד, אז לא עשינו כלום. 

<אלי בשארה:>
כי יש לך יחידות, כפי שציינו גם בתחילת השרות, שהן חיוניות – נותנות שרות לציבור. אתה לא יודע אם כולם ייצאו ביחד, אתה יכול לאפשר לכולם לצאת ביחד ושאתה צריך לחלק את זה. אי אפשר לבוא ולצפות מראש. 

<דוד ביטן (הליכוד):>
אין מצב שכל העובדים יוצאים במדינה. כמה כבר יכול להיות? אתם קצת מגזימים. 

<היו"ר אלי אלאלוף:>
מההסתדרות יצאו הרבה בבת אחת. 

<היו"ר אלי אלאלוף:>
ברגע שמודיעים 14 יום, זה נותן זמן למעסיק להתארגן, ולהגיד, אתם תצאו כך וכך. 

כל עוד שיש פריימריז - - -
<נעה בן שבת:>
אבל הוא לא חייב להיות - - -

<רבקה ורבנר:>
אולי ההצעה הכי טובה, זה אולי להיכנס לעניין של ימי חופשה, או ימי בחירה שלנו. 

<נעה בן שבת:>
השאלה אם מגבילים בסך הכול את הימים שבהם מדובר.

<רבקה ורבנר:>
זה בדיוק חל"ת.

<נעה בן שבת:>
אז לא מגבילים, וזה יכול להיות, כי עובד יכול עקרונית לעבור ולהיות חבר במפלגות שונות, לא באותו זמן.
<דוד ביטן (הליכוד):>
אי אפשר לפי חוק המפלגות. 

<היו"ר אלי אלאלוף:>
כן, זה חופש הבחירה.
<נעה בן שבת:>
צריך לזכור שגם מפלגות שהן לא פעילות, שאין להן סיעה בכנסת, יכולות לכאורה לקיים פריימריז, וההוראה הזו תחול עליהם. יכול להיות מפלגה שלא נכנסה, יכול להיות שהיא תקבע פריימריז, ושיהיה פריימריז זה יחול עליה ככל מפלגה. 

<היו"ר אלי אלאלוף:>
ימי הבחירה לא התקבל. לא בשיקול דעת שלהם. 

<נעה בן שבת:>
אנחנו לא מדברים פה על הזכות. זכותו תהיה כתובה כזכות להיעדרות לפי חוק המפלגות, זו לא תהיה זכות ממשפט העבודה מגן. אנחנו לא קובעים פה את זכות העובד לחופשה שנתית, זה לא העניין. השאלה האם העובד זכאי להיעדר בפריימריז, או לא זכאי להיעדר בפריימריז, וזו לא זכות מעולם העבודה מגן, ולכן אפשר לקבוע אותה עם חריגים. 
אני לא רואה סיבה. זה לא משפט העבודה מגן. זה אומר, זכותי להיעדר, אני יכולה לתת את הזכות הזאת במגבלות שהן ענייניות. 

<אורלי ישי-גנץ:>
לא בריא היה לנו דבריכם באשר להיקף כמות ימי הבחירה שיכולים להיות מנוצלים על ידי העובד.

<היו"ר אלי אלאלוף:>
לא דיברנו על ימי בחירה. תעדכנו. 

<אורלי ישי-גנץ:>
ימי העדרות. 

<נעה בן שבת:>
ימי היעדרות, למעשה, אני מבינה שהם לא מוגבלים. ככל שיש פריימריז בשנה מסוימת, זה יכול להיות על חשבון ימי חופשה. ומי שאין לו ימי חופשה, הוא ניצל - - -

<אורלי ישי-גנץ:>
שיירשם, וכך אמרתי בראשית הישיבה כאן, שההודעה מראש על ה-14 גם תהיה בהתייחס לאיזה היקף הוא יכול להעדר. למצער שהמעסיק יוכל לדעת למה הוא הולך. 

<דוד ביטן (הליכוד):>
אם זה יום או חלק ממנו. 
<אורלי ישי-גנץ:>
האם מדובר על שעה – שמונה שעות, חמש שעות. 

<דוד ביטן (הליכוד):>
אין בעיה. אני קיבלתי את רוב הטענות שלכם. עוד משהו?...

<דיין ותד:>
לעניין חלקי ימים, ההצעה המקורית הייתה חצי יום, ולא הייתה התייחסות לחלקי יום. אני מציעה שנחזיר את זה לוועדת שרים.

<דוד ביטן (הליכוד):>
לא, לא מחזירים.

<דיין ותד:>
זה לא עלה בכלל בוועדת שרים. בסופו של דבר, לפני כל ההצעות שעלו עכשיו, ראשונה מהמסקנות שהגענו אליהם שישבנו ודיברנו עם שאר המשרדים על חצי יום. 

<דוד ביטן (הליכוד):>
אמרתי שאני מוכן. אתם יודעים מה הבעיה שלכם, באמת, אל תקבלו את זה כביקורת. אנחנו מדברים, ואתם שוכחים מה מדברים, ועוד פעם חוזרים לטענה המקורית, ככה לא נגמור בחיים. טענת את הטענה שלמשל הוצאות או נסיעה מה קורה כשיש חלק מהיום ולא יום שלם. אמרתי, חוץ מביטוח שלדעתי חייב להיות

<נעה בן שבת:>
אדוני, השאלה אם חייבים להיכנס לפרטים האלה. גם הוצאות נסיעה - - -

הכתיבה של הדבר הזה, היא יכולה לסבך אותנו ולתקוע את כל החקיקה. בגלל שהוצאות נסיעה בכלל קבועות בצו הרחבה. להתגבר עליו ולקבוע הוראה שמתגברת עליו - - - 
<דוד ביטן (הליכוד):>
אז מה קורה כשיש יום חופש?

<נעה בן שבת:>
אם יש חצי יום חופש. הטענה הייתה כשיש חצי יום חופש, אז העובד מגיע פעמיים במקום להגיע יום אחד, משלמים לו בהגעה ובחזרה, אז הוא מגיע ארבע פעמים. צריך לשלם לו על פעמיים הגעה ופעמיים חזרה.

<דוד ביטן (הליכוד):>
אין על זה ויכוח שלא צריך לשלם לו פעמיים.

יש לי רעיון, ההיעדרות הזאת דינה כחופשה רגילה, זאת אומרת, חוץ מביטוח. אם הוא לוקח שעתיים, אז הדין הזה כאילו זה חופשה, אז יעלו הנסיעות, אבל אז הביטוח חייב להיות, כי אם הוא הולך ובא, אז הביטוח חייב להיות, בכל השאר אין לי בעיה בכלל אם הוא לקח עכשיו חצי יום חופש.

<נעה בן שבת:>
נושא הביטוח – אין חובה, המעסיק כנושא באחריות ולנזקים שנגרמים לעובד - - -

אין חובה ליצור ביטוח, אין חובה לבטח. 

<דוד ביטן (הליכוד):>
אז תכתבי דין הזה כדין יום חופשה מבחינת המעביד.

<נעה בן שבת:>
דינו כדין יום חופשה? 

<דוד ביטן (הליכוד):>
כן, אז פתרנו את הבעיה. אם הוא לקח חצי יום חופש, מבחינת התנאים הנלווים זה כאילו לקח יום חופש מלא. זה הכול, מה הבעיה?

<נעה בן שבת:>
זה או שהוא מפסיד את חצי היום הזה, או שהוא מרוויח את חצי היום השני שהוא מגיע לעבודה.

<דוד ביטן (הליכוד):>
אנחנו רוצים רק מפלגות שאין בהן פריימריז, זה הכי טוב למדינה, אין בעיה בחופשה, אין בעיה בכלום, אין שום בעיה. 

<נעה בן שבת:>
אתם רוצים להזכיר את ההסתייגויות של סיעת יש עתיד?


ההסתייגויות של סיעת יש עתיד – הסתייגות ראשונה הייתה לבטל לחלוטין את הסעיף. אמרו שיש חצי יום מדוע להעדיף את מי שחבר במפלגה ויוצא לפריימריז על אנשים אחרים שלא יכולים לקחת חצי יום חופשה. הסתייגות שנייה הייתה שהפריימריז התקיימו לא יותר מאחת לשנתיים. להגביל בעצם בצורה זו או אחרת את מספר הימים שאפשר לנצל. 

הסתייגות שלישית – ביקשו שההסתייגות תהיה 30 ימים מראש לפחות. הודעה מראש תהיה 30 ימים מראש ולא 14 ימים מראש. אני כן מציעה לא להיכנס לנושאים שנוגעים לזכויות הנלוות ולהיכנס פה לסרבולים שיכולים להיות מאוד כבדים. אם העובד מגיע לעבודה באותו יום, אז דמי הנסיעות משולמות לו על זה שהוא מגיע לעבודה גם אם הוא צריך לצאת מהעבודה באותו יום, וגם אם הוא מגיע לשעתיים ביום עבודה, וזה גם קורה אם העובד יוצא בשאר ימי עבודה ליום מחלה או לכל צורה אחרת.
לכן, לא הייתי מציעה להיכנס לנושא הנסיעות. נושא הביטוחים הוא נושא – שוב, יש הביטים של ביטוח לאומי, אבל אפשר לברר את הסוגיה הזאת ולשאול מה יהיה הדין של העובד שנוסע, אני לא בטוחה בכלל שהוא ייחשב כמישהו שהוא מבוטח בביטוח לאומי. זה באמת סוגיות מורכבות, אבל אני לא חושבת שאפשר לתת לכולם פה מענה במסגרת זאת. העיקר הוא, כפי שהבנתי, זה הזכות להיעדר ביום הפריימריז כדי לאפשר לצאת ולהצביע.
<היו"ר אלי אלאלוף:>
חבר'ה, החוק היה צריך להיות פשוט, הוא נהיה מסורבל ובלתי נסבל. בצורה שאתם עושים את זה, למרות שכל מה שאתם אומרים, ענייני, מקצועי, זה בסוף לא לאפשר לאזרח שעובד להשתתף באקט דמוקרטי מוחלט – את זה אני לא אתן, שיהיה ברור. הזכות להשתתף בפריימריז ניתנת לכל אחד מאתנו שרוצה להשתתף, לא קשור מאיפה הוא בא, ומה דעותיו. את זה שאתם מסרבלים את זה בצורה כזאת, ככה אפשר גם לנטרל את החוק.

היות והמציע בהסתייגויות לא פה. אני מכבד מספיק את מאיר כהן. אני מבקש לדון בזה בהמשך. תודה רבה. הישיבה נעולה. 

הישיבה ננעלה בשעה 12:15.

